recursal/SuperWikiNEXT-32B huggingface dataset:
**לאופולד הראשון, דוכס אוסטריה** (4 באוגוסט 1290 – 28 בפברואר 1326) מבית הבסבורג היה דוכס אוסטריה ושטיריה כשליט משותף עם אחיו הבכור פרידריך הראשון משנת 1308 ועד מותו.

ביוגרפיה
--------

לאופולד נולד בווינה, והיה בנם השלישי של אלברכט הראשון, מלך גרמניה ואליזבת מגוריציה-טירול, נצר משושלת מיינהרדינר. לאחר מותו של אחיו הבכור הדוכס רודולף השלישי בשנת 1307 ורצח המלך אלברכט בשנת 1308, הפך לאופולד לראש השושלת ההבסבורגית ומנהל שטחי הבית בשוואביה, שם פתח במסע נקמה נגד רוצחי אביו. האיש הנמרץ התכנס עם בית לוקסמבורג וליווה את המלך היינריך השביעי במסעו האיטלקי. בשנת 1311 הוא עזר לדכא את מרד הגואלפים במילאנו תחת גווידו דלה טורה והטיל מצור על העיר ברשיה.

עם מותו של היינריך, הוא תמך מאוד באחיו פרידריך בבחירות בשנת 1314 כמלך הרומאים. למרות כל המאמצים (ושוחד), ההבסבורגים זכו רק לקולותיהם של ארבעה נסיכים בוחרם, בעוד שלודוויג הרביעי, דוכס בוואריה, בתמיכת הלוקסמבורגים, נבחר על ידי חמישה. בעימות המזוין בין היריבים, כוחותיו של לאופולד תמכו בטענות אחיו. אולם במולדת אבותיו הוא ספג תבוסה מכרעת על ידי הקונפדרציה השווייצרית בקרב מורגרטן בשנת 1315.

כאשר פרידריך ואחיהם הצעיר היינריך נלכדו בקרב מולדורף בשנת 1322, נאבק לאופולד בשחרורם. הוא נכנס למשא ומתן עם המלך לודוויג הרביעי ואף מסר את הנחלה הקיסרית שהחזיק בטירת קיבורג. המאמצים נכשלו ולאופולד המשיך לתקוף את כוחותיו הבווארים של לודוויג, שהציב מצור על העיירה בורגאו השוואבית בשנת 1324. לאחר שהמלך לא קיבל אישור על בחירתו מהאפיפיור יוחנן ה -23 ואף הוטל עליו חרם, הוא שחרר את פרידריך בשנת 1325. אולם השבוי היה חייב להבטיח להישבע שאחיו יכיר בלודוויג כמלך, דבר שסירב אליו לאופולד. פרידריך כאיש כבוד חזר מרצונו לבית המלוכה בבוואריה, שם הסכימו לבסוף הוא ולודוויג על פשרה משותפת.

לאופולד נפטר בשטרסבורג זמן קצר לאחר מכן, בהיותו בן 35. שרידיו נקברו במנזר קוניגספלדן בעיירה ווינדיש בארגאו, שווייץ.

משפחתו
------

בשנת 1315 נישא התחתן לאופורד עם קטרינה מסבויה (1284–1336), בתו של אמדאו החמישי, רוזן סבויה ואשתו השנייה, מארי מבראבנט. נולדו להם שתי בנות:

* קתרינה מאוסטריה (1320–1349), התחתנה עם אנגוארנד השישי, אדון קושי.
* אגנס מאוסטריה (1322–1392), התחתנה עם בולקו השני, דוכס שווידניצה.

קישורים חיצוניים
----------------

ויקישיתוף מדיה וקבצים בנושא **לאופולד הראשון, דוכס אוסטריה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16297342n (data)
* GND: 132963892
* HDS: 029217
* VIAF: 15946533
* WorldCat: viaf-15946533

 |
**פמלה אן מארי פלוד** (באנגלית: **Pamela Ann Mary Flood**; נולדה ב-25 ביולי 1971) היא מגישת טלוויזיה ודוגמנית אירית.

ביוגרפיה
--------

פלוד נולדה במחוז דרום דבלין וב-1993 הוכתרה למיס אירלנד. היא ייצגה את אירלנד בתחרויות היופי הבינלאומיות מיס עולם 1993 ומיס תבל 1994.

ב-1996 הופיעה כרקדנית בסרט האירי-שוודי "ההיעלמות של פינבר" בו שיחק ג'ונתן ריס מאיירס.

ב-1997 החלה לעבוד ב-RTÉ, רשות השידור הציבורי של אירלנד, והנחתה בין היתר את תוכנית האופנה "Off the Rails", ב-2008 החלה להנחות את תוכנית האירוח "The Podge and Rodge Show".

באירוויזיון 2003 הציגה את תוצאות הניקוד האירי ועשתה זאת גם באירוויזיון הריקודים הראשון ב-2007. ב-2008 השתתפה בפרק של הגרסה האירית לתוכנית הגנאלוגית "מי אתה חושב שאתה?" שם גילתה פרטים על עבר משפחתה.

הערות שוליים
------------

1. ↑  Daly, Susan (25 באוקטובר 2008). "The matriarchs of Montrose". *Irish Independent*. נבדק ב-2 בנובמבר 2008. `{{cite news}}`:  (עזרה)
2. ↑  "A stylish match". *Irish Independent*. 13 בספטמבר 2008. נבדק ב-9 בספטמבר 2021. `{{cite news}}`:  (עזרה)
3. ↑  Whitington, Paul (11 באוקטובר 2008). "16 Blocks". *Irish Independent*. נבדק ב-2 בנובמבר 2008. `{{cite news}}`:  (עזרה)
**פמפתריים** (שם מדעי: **Pampatheriidae**; משמעות השם: "בהמות הפמפס") היא משפחה נכחדת של דלשינאים מהסדרה ארמדילאים אשר חיו באמריקה הדרומית מסוף האוליגוקן עד סוף הפליסטוקן לפני 23-0.011 מיליון שנה מהיום. במהלך ההחלפה האמריקאית הגדולה שהתחוללה במשך הפליוקן נע הסוג הולמסינה צפונה עד לדרום ארצות הברית.

בני משפחה זו שהיו קרוביהם של הארמדיליים והגליפטודוניים היו בעלי גוף גדול יותר מכל דלשינאי חי כשהגדולים מביניהם הגיעו למשקל 200 ק"ג והיו בעלי שריון גדול וגרמי עשוי אוסטאודרם ומצופה בקרטין, דומה לזה של מיני הארמדיל המצטנף אך מחוזק יותר. היו להם קרומי שחייה אך לא ברור אם חיו בקרבת המים.

מינים אלה היו נפוצים בערבות העשב של אמריקה הדרומית ובניגוד לארמדילים המודרניים הם היו אוכלי עשב בעלי שרירי לסתות חזקות שחיו בדומה לפרות. לאחר ההחלפה האמריקאית הם החלו להתמעט ונכחדו לחלוטין לפני 11 אלף שנה בערך.

סוגים
-----

* הולמסינה (Holmesina)
* Kraglievichia
* Machlydotherium
* Pampatherium
* Plaina
* Scirrotherium
* Tonnicinctus
* Vassallia

קישורים חיצוניים
----------------

ויקישיתוף מדיה וקבצים בנושא **פמפתריים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
מנו מאי
**עמנואל "מנו" מאי** (נולד ב-25 בפברואר 1953) הוא מאמן שחייה בכיר ישראלי, מאמן ויו"ר ירושלים רבתי בשחייה.

ביוגרפיה
--------

נולד בשם **עמנואל "עמנו" מימון** בקיבוץ צרעה. החל לשחות בקבוצת השחייה המקומית באופן מקצועי בגיל 17. בשנת 1975, עם סיום שרותו הצבאי, החל לאמן בקיבוצו, באגודת הפועל מטה יהודה, לצידו של אילן קוגוס.

### קריירה כמאמן

בשנת 1979 החל לאמן בקבוצת הפועל ימק"א ירושלים ובשנת 1989 הקים ביחד עם נועם צבי את קבוצת הפועל ירושלים. בשנת 1997 הקים ביחד עם ברי אבנר, דוד סיבור, גד ארנון ואחרים את קבוצת השחייה של ירושלים רבתי.

בשנת 2010 איגוד השחייה בישראל לא איפשר לשחיין של מאי, נמרוד שפירא בר אור, להשתתף באליפות אירופה. מאי יצא למאבק מתוקשר נגד איגוד השחייה והיו"ר שלו, שהוביל להקמת "וועדת ברון" שהוקמה על ידי שרת הספורט לימור לבנת ומסקנותיה היו ברורות, לטובת השחיין.

בין השחיינים הבולטים שאימן מאי, נמנים השחיין אולימפי נמרוד שפירא בר אור ואלופי ושיאני ישראל בשחייה: דורית משלר, ליטל כשריאל, יניב שניידר, יורי סמויליץ', ג'ואן קופטי, אהוד סגל, בועז טלסקי וכריסטיאן פיצ'וגין. כמו כן שחה בהדרכתו ח"כ יוחנן פלסנר שהיה שחיין מצטיין בגילאי נוער.

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

הערות שוליים
------------

1. ↑  דו"ח ועדת ברון, באתר משרד התרובת והספורט, מינהל הספורט
2. ↑  אבי סרנה, "ענף השחיה בישראל חייב לעבור בדק בית רציני", באתר mako‏ 13 באפריל 2011
**מנואל טום ביהר** (בתאית: **มานูเอล ทอม เบียรห์**; נולד ב-17 בספטמבר 1993 בהרנברג שבגרמניה) הוא כדורגלן תאילנדי יליד גרמניה המשחק בעמדת הבלם בקבוצת בנגקוק יונייטד מליגת העל התאילנדית ובנבחרת תאילנד.

חיים אישיים
-----------

ביהר נולד בגרמניה לאב גרמני ולאם תאילנדית.

קריירת מועדונים
---------------

ביהר גדל במחלקת הנוער של שטוטגרט. הוא החל את הקריירה המקצוענית שלו בנירנברג מהבונדסליגה השנייה, ולאחר מכן עבר לשטוטגרטר קיקרס מהליגה הגרמנית השלישית.

ב-4 ביולי 2016 חתם ביהר בבנגקוק יונייטד מליגת העל התאילנדית.

קריירה בינלאומית
----------------

ב-8 באוקטובר 2017 ערך ביהר את הופעת הבכורה שלו בנבחרת תאילנד, בניצחון 1-0 על נבחרת קניה במשחק ידידות.

קישורים חיצוניים
----------------

ויקישיתוף מדיה וקבצים בנושא **מנואל ביהר** בוויקישיתוף
* מנואל ביהר, ברשת החברתית אינסטגרם
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  รู้จัก "มานูเอล ทอม เบียร์ห" กองหลังหน้าใหม่แห่งทัพช้างศึก באתר Thai Rath, ‏ 26 באוגוסט 2018

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מנואל ביהר"**.
**מנו רוט** (בהונגרית: **Róth Manó**; פשט, 2 במרץ 1868 – בודפשט, 16 בנובמבר 1935) היה אומן ויטראז' וצייר זכוכית מפורסם יהודי-הונגרי.

ביוגרפיה
--------

מנו רוט הוא בנם של אמן הזכוכית ז'יגמונד רוט של מריה דוּלֶר, אחיו הצעיר בשלוש שנים של מיקשה רוט, שגם היה אמן ויטראז' וצייר זכוכית. ב־4 בדצמבר 1898, בבודפשט, התחתן עם פאני קוהן (כהן). על פי רישומי מרשם התושבים, הוא גר בסוף המאה ה-19, ברחוב ויג 6, קרוב לבית המלאכה של אחיו ברחוב קנדר. לאחר מכן עבר לרובע קבניה (רובע 10) בשנות ה-30. הוא מת משחפת בבודפשט ב-16 בנובמבר 1935 ונקבר בבית הקברות היהודי ברחוב קוזמה בקבר המשותף לאשתו.

אם כי לא ידוע בוודאות מתי עבד תחת שמו של אחיו ומתי פעל בשמו, אבל חלונות בית הכנסת החדש של סגד (1902), חלונות אולם הטקס של הגימנסיה הקלוויניסטית של בקצ'קמט (1911), חלונות גרם המדרגות, חלומו של הצייר יוז'ף ריפל-רונאי, במוזיאון ארנסט (1912) וציורי הזכוכית של אולם הטקרלין בספא גלרט (1918) נקשרים לשמו.

לקריאה נוספת
------------

* מנו רוט ויצירתו
* שיקום בית הכנסת החדש בסגד, 2017

קישורים חיצוניים
----------------

* מנו רוט, באתר "Find a Grave" (באנגלית)

הערות שוליים
------------

1. ↑  "Születési bejegyzése a pesti neológ izraelita hitközség születési akv. 238/1868. folyószáma alatt".
2. ↑  Halálesete bejegyezve a Bp. X. ker. állami halotti akv. 1178/1935. folyószáma alatt.
3. ↑  A házasságkötés bejegyezve a Bp. VII. ker. állami házassági akv. 1320/1898. folyószáma alatt.
4. ↑  "Mano Roth (1868-1935) - Find A Grave Memorial". *www.findagrave.com*.
ראש בניין בית-משפט.
**שוט מכונן** (באנגלית: **Establishing Shot**), בהפקת קולנוע וטלוויזיה, נועד על מנת לבסס את ההקשר של הסצנה על ידי הצגת היחסים בין הדמויות החשובות שבסצנה או חפצים. בדרך כלל, שוט זה הוא לונג שוט או אקסטרים לונג שוט בתחילת הסצנה, המציין את המקום, ולעיתים גם את הזמן, שבו מתרחשת הסצנה.

שוטים מכוננים היו נפוצים מאוד בעידן הזהב של הוליווד, יותר ממה שהם כיום. יוצרי הסרטים של היום נוטים לדלג על שוטים מכוננים, כדי להעביר את הסצנה מהר יותר. בנוסף, האופי האקספוזיציאלי של השוט (כמתואר לעיל) עלול להיות לא מתאים לסצנות בסרטי תעלומות, שבהן באופן מכוון פרטים מסוימים מטושטשים או נשארים בחוץ.

שימוש בשוטים מכוננים
--------------------

### מקום

שוטים מכוננים עשויים להשתמש באתרים מפורסמים כדי לציין את העיר שבה מתרחשת הפעילות, או שאליה עברה הפעילות, כגון הפרנזהטורם עבור ברלין, האמפייר סטייט או פסל החירות עבור ניו יורק, הלונדון איי או הביג בן עבור לונדון, בית האופרה של סידני עבור סידני, מגדל אייפל עבור פריז, הסטריפ עבור לאס וגאס, או גשר זאקים עבור בוסטון.

### זמן

לפעמים, יש צורך להדריך את הצופים, על מנת להיטיב את הבנתם של ההתרחשויות. לדוגמה, שוט חיצוני של בניין בלילה, ואחריו שוט פנים של אנשים מדברים - הדבר מרמז כי השיחה מתרחשת בשעת לילה בתוך אותו מבנה; זאת בעוד למעשה, השיחה עשויה הייתה להיות מצולמת בסטודיו שנמצא רחוק מהמיקום בו לכאורה מתקיימת השיחה, וזאת בשל אילוצי תקציב, היתרים או מגבלות זמן.

### מערכת יחסים

שוט מכונן עשוי להיות לונג שוט של חדר, המציג בו-זמנית את כל הדמויות בסצנה מסוימת. לדוגמה, סצנה על רצח באולם הרצאות במכללה - עשוי להתחיל עם שוט שמראה את החדר כולו, לרבות המרצה, וכל תלמידיו אשר רושמים הערות. גם בצילום תקריב ניתן להשתמש בתחילת סצנה, על מנת לבסס את הרקע להתרחשויות שיקרו (כגון, בסצנת הרצאה באולם, שוט של עיפרון במהלך כתיבת הערות).

### קונספט

שוט מכונן עשוי גם לבסס קונספט, ולא מיקום במרחב או בזמן. לדוגמה, פתיחה עם שוט של אימון באמנות לחימה מבסס את הנושא של אמנויות לחימה. גם שוט של גשם מטפטף יכול להיות שוט מכונן. יוצרי הקולנוע מתכתבים עם קהל הצופים שלהם, באמצעות שימוש ברקע התרבותי-הקולנועי המשותף להם.

הערות שוליים
------------

1. ↑  "Film analysis. Part 4: Editing". Yale University. אורכב מ-המקור ב-2011-07-23. נבדק ב-11 באפריל 2010. `{{cite web}}`:  (עזרה)
2. ↑  "Videography Glossary". Calgary board of education. אורכב מ-המקור ב-2010-07-31. נבדק ב-11 באפריל 2010. `{{cite web}}`:  (עזרה)
3. ↑  "Shot types". MEDIA COLLEGE.com. נבדק ב-11 באפריל 2010. `{{cite web}}`:  (עזרה)
4. ↑  "Terms Used by Narratology and Film Theory". Purdue University. אורכב מ-המקור ב-2009-10-16. נבדק ב-11 באפריל 2010. `{{cite web}}`:  (עזרה)
5. ↑  "Glossary". The Art of the Guillotine. נבדק ב-11 באפריל 2010. `{{cite web}}`:  (עזרה)(הקישור אינו פעיל)
6. ↑  "Establishing Shot Technique - Helps to Move from One Location to Another". www.computervideoproduction.com. אורכב מ-המקור ב-2009-11-11. נבדק ב-12 באפריל 2010. `{{cite web}}`:  (עזרה)
7. ↑  "CSI and Forensic Realism" (PDF). University of Albany. אורכב מ-המקור (PDF) ב-2015-09-26. נבדק ב-12 באפריל 2010. `{{cite web}}`:  (עזרה)
8. ↑  "'Equalizer' not one of Washington's heights". *Boston Globe*. Boston, Massachusetts. נבדק ב-28 בספטמבר 2014. `{{cite web}}`:  (עזרה)
9. ↑  "The Philosophy of Fiction (p.164)". north bank institute. נבדק ב-12 באפריל 2010. `{{cite web}}`:  (עזרה)
**לורינינוזאורוס** (שם מדעי: *Lourinhanosaurus*) הוא סוג של דינוזאור תרופוד מקבוצת הטטנורים אשר חי בתור היורה של פורטוגל. הוא נקרא על שם האזור בו נמצא ב-1982 בלורניה (Lourinhã) שבמערב פורטוגל בידי החוקר אוקטביו מתאוס. המין היחיד שנתגלה הוא *Lourinhanosaurus antunesi*. מאובני הדינוזאור כללו שלד חלקי המורכב בעיקר מחוליות ומעצמות זנב. בין השאר נמצאו באזור גם אבני גסטרולית ואף 100 ביצים פרהיסטוריות שלו.

טורף זה הגיע לאורך 4.5 מטר ולמשקל 160 קילוגרם. ייתכן שמאובני היצור היו של פרט מתבגר שלא הגיע לסוף ההתפתחות. יחסית לטורפי האזור של היורה כמו הטורווזאורוס והאלוזאורוס הוא היה קטן בהרבה ואולי חיפש טרף שונה מהם. מבנה הלסתות היה קטן יחסית לטורפים והוא השתמש באבנים כדי לסייע לו לעכל את מזונו.

דינוזאור זה נחשב לטורף פרימיטיבי שתחילה סווג כקרונוזאור בדומה לאלוזאורוס או למין ממשפחת המגלוזאוריים, אך כיום נחשב לאחד מהפרימיטיבים שבבני הקבוצה קלורוזאוריה, בה היו הטירנוזאוריים.

קישורים חיצוניים
----------------

ויקישיתוף מדיה וקבצים בנושא **לורינינוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

איור אפשרי של לורינינוזאורוס מנוצה
באלגברה ליניארית, **עיגולי גרשגורן** מסייעים להערכת גודל הערכים העצמיים של מטריצה, באמצעות חישוב פשוט.

המונח הוא על שמו של המתמטיקאי סמיון ארונוביץ גרשגורן (Семён Аранович Гершгорин), נולד כהירשהורן (הירשהאָרן בכתיב היידישאי).

תיאור פורמלי
------------

תהא A מטריצה מסדר {\displaystyle n\times n} מעל הממשיים או המרוכבים.
נסמן {\displaystyle R'\_{i}(A)=\sum \_{j=1,j\neq i}^{n}|a\_{ij}|}. כלומר, {\displaystyle R\_{i}'(A)} הוא סכום הערכים המוחלטים של אברי השורה מספר i, פרט לאיבר שנמצא באלכסון.

כעת, כל הערכים העצמיים של A נמצאים באיחוד העיגולים הבא:

{\displaystyle \bigcup \_{i=1}^{n}\left\{z\in \mathbb {C} :|z-a\_{ii}|\leq R\_{i}'(A)\right\}}.

הקבוצה המתוארת היא איחוד של n עיגולים סגורים במישור המרוכב, שמרכז כל אחד מהם הוא אחד מאיברי האלכסון הראשי של A, והרדיוס של כל עיגול הוא סכום הערכים המוחלטים של אברי השורה של המרכז, פרט לאיבר זה עצמו.

עוד אומר המשפט כי אם k מתוך העיגולים הללו יוצרים רכיב קשירות נפרד מ-n-k העיגולים האחרים, הרי שאותו רכיב קשירות מכיל בדיוק k מבין הערכים העצמיים.

מסקנות
------

**מטריצה בעלת אלכסון שולט** (diagonal dominant matrix) היא מטריצה שבה
הערך באלכסון (בערכו המוחלט) גדול מסכום יתר האיברים בשורתו (בערכם המוחלט),
כלומר {\displaystyle \forall i:|a\_{ii}|>R\_{i}'(A)}.
תוצאה מיידית של משפט גרשגורן היא: אם מטריצה היא בעלת אלכסון שולט
אז המטריצה היא הפיכה. זאת מאחר שמטריצה היא הפיכה אם ורק אם 0 אינו ערך עצמי שלה, אבל שליטה אלכסונית חזקה מבטיחה שכל אחד מהעיגולים אינו מכיל את ראשית הצירים (כי המרחק של מרכזם מהראשית גדול מרדיוס העיגול).

קישורים חיצוניים
----------------

* עיגולי גרשגורן, באתר MathWorld (באנגלית)
הבאזאר של אדה קלה ב-1912
**אדה קלה** (ברומנית: **Ada Kaleh**) היה אי על הדנובה במערב רומניה, בסמוך לגבול עם סרביה. אורך האי היה כ-1,7 קילומטרים ורוחבו 500 מטר. על האי חיו, לפני הצפתו, כ-600 תושבים, מרביתם ממוצא טורקי, שהתפרנסו מגידול עצי פרי וורדים מהם הופקו שמן ורדים ובושם ורדים, תיירות ומסחר.

בשנות ה-60 של המאה ה-20, האי הוצף במסגרת בניית אגם הצבירה עבור תחנות הכוח ההידרו-חשמליות של רומניה וסרביה (בתחילה יוגוסלביה) בשערי הברזל. התושבים פונו ופוצו חלקית. חלקם עקרו לאי שימיאן הקרוב, חלקם עברו לדוברוג'ה וחלקם היגרו לטורקיה. מבנים היסטוריים וקברים הועברו לאי שימיאן בכוונה להפכו לאתר תיירות.

היסטוריה
--------

האי היה מיושב מימי קדם וכבר הרודוטוס מזכיר אותו בשם Cyraunis ומציין את מיקומו ומידותיו ואת קיומם של עצי זית וגפנים.

המסמך הראשון שמזכיר את האי הוא דוח של המסדר הטבטוני מ-1430 המזכיר את האי Saan ובו 216 אנשים. ב-1689 הצבא האוסטרי בנה מבצר באי ובעשורים שלאחר מכן המבצר עבר מיד ליד בין האוסטרים והעות'מאנים. בעקבות הסכם השלום, שנחתם בבלגרד, ב-1739, בין מלוכת הבסבורג ובין האימפריה העות'מאנית, האי עבר לידי העות'מאנים.

ב-1878, בקונגרס ברלין, האי נשכח וכך נשאר טריטוריה עות'מאנית עם ניהול דה פקטו אוסטרו-הונגרי, כשמרבית התושבים היו טורקים מוסלמים. הסכם סוור לא הופעל לגבי האי, כי החלה מלחמת יוון–טורקיה. לאחר מלחמת העולם הראשונה, על פי הסכם לוזאן, הכירה טורקיה בריבונות רומניה על האי.

השיר "אדה קלה"
--------------

נוכחותה של אוכלוסייה טורקית-מוסלמית בקרבת מקום עוררה את הדמיון ונכתב שיר המספר על אהבתם של איישה בת האי ודרגומיר הרומני המשייט בסירה על הדנובה. אהבת השניים עוררה התנגדות משני הכיוונים, אך הם לא נכנעו. זאת בלדה פופולרית והמוזיקה היא בסגנון מזרחי-טורקי. הביצוע המפורסם ביותר של השיר הוא של הזמרת ג'יג'י מארגה.

קישורים חיצוניים
----------------

ויקישיתוף מדיה וקבצים בנושא **אדה קלה** בוויקישיתוף
* Secretele insulei de sub apele Dunării. Fost locuitor al Ada Kaleh: „Eram fericiţi, dar eram închişi acolo, eram izolaţi" (ברומנית)
* Insula Ada - Kaleh, un ostrov mitologic distrus de civilizaţie (ברומנית)
* Romania: The Turkish Enclave of Ada Kaleh | European Journal - Small Worlds (באנגלית)

הערות שוליים
------------

1. ↑  Gigi Marga - Ada Kaleh (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558710505171
* GND: 1063974607
* LCCN: sh96007864
* NKC: ge717722
* TDVİA: adakale

 |
**מפיסטו: רומאן קריירה** (בגרמנית: **Mephisto: Roman einer Karriere**) הוא ספרו הידוע ביותר של קלאוס היינריך תומאס מאן, שנכתב ב-1936 ויצא לאור באמסטרדם. 

הספר הוא דיוקן מוסווה אך במעט של השחקן גוסטף גרינדגנס. השערורייה הספרותית שהתחוללה סביב הספר הקנתה לו פרסום שלאחר המוות במערב גרמניה, לאחר שבנו המאומץ של גרינדגנס פנה לבית המשפט בניסיון לאסור את הפצת הספר לאחר פרסומו הראשון במערב גרמניה בתחילת שנות השישים. לאחר שבע שנים של דיון משפטי, בית המשפט העליון של מערב גרמניה אסר על הפצת הספר בתוצאה של שלושה נגד שלושה. למרות האיסור נדפסו ונמכרו בגרמניה כ-700,000 עותקים. ב-1971 התבטלה התביעה בשם חופש האמנות. כשהספר יצא לאור מחדש בגרמניה ב-1981, לא נשמעו קולות מחאה. קלאוס מאן הקפיד להדגיש כי לא התכוון לצייר את דמותו של איש מסוים, וכי מפיסטו שלו אינו אדם זה או אחר, אלא תמהיל של תכונות שונות, וכי הכוונה הייתה לתאר דמות סמלית, על רקע חברתי-פוליטי מסוים. אך למעשה, דמותו של השחקן הפגן מתבססת ברובה על דמותו של השחקן הגרמני גוסטף גרינדגנס, גיסו לשעבר של מאן, שהיה נשוי זמן קצר לאחותו האהובה אריקה, והיה גם, בהמשך, בן-חסותו של גרינג.

עיבודים
-------

ב-1981 עובד הספר לסרט קולנוע בשם Mephisto.

הספר תורגם מגרמנית לעברית על ידי ניצה בן-ארי והופיע ב-1990 בתל אביב בהוצאת הקיבוץ המאוחד, 'הספרייה החדשה למנויים', תחת השם **מפיסטו: רומאן קריירה**. הוא עובד למחזה "מפיסטו" על ידי הלל מיטלפונקט. המחזה הוצג ב-1988 על ידי תיאטרון באר שבע, וב-2016 על ידי התיאטרון הקאמרי.

הערות שוליים
------------

1. ↑  תוכניית המחזה "מפיסטו באתר התיאטרון הקאמרי, עמוד 4 ('"מפיסטו" של קלאוס מאן')

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb119538197 (data)
* GND: 4130662-4

 |
פעילות העצמה בסדנה של צעירים משתחררים
**עמית לדרך** היא עמותה הפועלת לצמצום הקיטוב בחברה הישראלית על ידי מתן שוויון הזדמנויות לבוגרי צבא המגיעים מרקע מוחלש. העמותה מסייעת למשתתפים בה להשתלב באופן מיטבי באזרחות דרך צירים של תעסוקה, השכלה ומיומנויות חיים רכות תוך כדי העצמה והגברת תחושת מסוגלות עצמית.

העמותה קמה כיוזמה חברתית בשנת 2013 על ידי נטלי הורוביץ וענבל אלישע שהיו מפקדות בחוות השומר ששימש כבסיס טירונות שקלט אליו חיילים מרקע של סיכון וקשיי הסתגלות היה הפגישה הראשונה של אותם חיילים עם הצבא. האמונה הייתה שבזכות השלמת שירות צבאי מלא, ההשתלבות בחברה הישראלית תהיה טבעית וקלה. אולם המציאות הייתה אחרת עבור כל אותם חיילים וחיילות.
מתוך אותה הבנה החליטו השתיים לעשות מעשה ולאסוף אנשים שיסייעו לאותם חיילים וחיילות. הרעיון הראשוני כלל תוכנית ליווי אישית, תפירת חליפה מדויקת למידות החייל המשוחרר, הצבעת מטרות ויעדים ובסיום – השתלבות מיטבית בחברה.

מנכ"לית העמותה – עמית שפירא צור

הוועד המנהל
-----------

עמותת עמית לדרך פעילה כבר 10 שנים והיא מובלת על ידי ועד מנהל הכולל את מפקדי צה"ל לשעבר וביניהם:

* עמרם מצנע
* חגי טופולנסקי
* נטלי ספירו הורוביץ
* דני חלוץ
* אירית בן ארי
* רוני דיוה
* אורלי צדוק
* און לוי
* יהודית גריסרו
* גיורא גיל עד
* חיים רומנו
* עמית מרום, אלי הילמן
* אלי שרמייסטר
* אורן נחמיה

פעילות העמותה
-------------

לכל חייל משוחרר מוצמד מלווה אישי, מנטור (מתנדב), המסייע לו לבנות תוכנית אישית אשר כוללת: הצבת מטרות, קביעת דרכי פעולה להשגתן, פיתוח מיומנויות פרקטיות וכן סיוע במיצוי זכויות. המנטור מהווה עבור הצעיר דמות משמעותית אשר יוצר עימו קשר מעצים ומסייע ועוזר לו להתוות את הדרך בתחומי תעסוקה, השכלה, דיור ועוד. בנוסף, משתתפים הצעירים בסדנאות ומפגשי תוכן מקצועיים אשר תומכים בתוכנית האישית שלהם ומעניקים להם כלים וידע שיסייעו להם באזרחות כגון: ניהול פיננסי, קבלת החלטות, תעסוקה ועוד. כל צעיר המשתלב בתוכנית מתנסה במעורבות חברתית במהלך שנת פעילותו ומצופה ממנו להמשיך ולתרום למען הזולת במקום בו הוא מזהה צורך. את מודל העבודה תומכת מעטפת ארגונית רחבה אשר מסייעת לצעיר להגיע למטרותיו באמצעות: סיוע בלימודים, שותפויות עם מוסדות להשכלה גבוהה והכשרות מקצועיות, קשרי מעסיקים, סיוע בטיפול רגשי, מערך מלגות ועוד.

קישורים חיצוניים
----------------

ויקישיתוף מדיה וקבצים בנושא **עמית לדרך** בוויקישיתוף
* 

* אתר האינטרנט הרשמי של עמית לדרך
**פשוק-מקור אפריקני** (שם מדעי: ***Anastomus lamelligerus***) הוא מין של עוף ביצה אפריקני ממשפחת החסידתיים. הוא קרוב רחוק של החסידה, ושייך לסוג פשוק-מקור.

אורכו של עוף זה 80–94 ס"מ ומשקלו 1–1.3 ק"ג. הוא בעל נוצות שחורות עם מקור גדול ומעוקל דמוי צבת בצבע אפור בהיר ולעיתים מעט צהבהב. הרגליים כהות.

פשוק המקור מצוי מסנגל ואתיופיה לאורך רוב יבשת אפריקה עד לקוואזולו-נטאל בדרום אפריקה. הוא מצוי בביצות, גדות אגמים בוציים, מישורים לחים וערבות הסוואנה. הוא נמצא בכמה אזורים גם בקרבת החופים.

עוף זה ניזון בעיקר מרכיכות כמו חלזונות מים שונים. הוא תופס במים חילזון, מעביר אותו ליבשה ומשתמש במקורו כדי לחדור את הקונכייה ולשלות משם את החילזון בשלמותו. בנוסף לחלזונות הוא גם ניזון מסרטנים, חרקים גדולים, תולעים, צפרדעים ודגים.

בתנאים טובים מתאספים חסידות רבות באתרי התזונה.

קישורים חיצוניים
----------------

ויקישיתוף מדיה וקבצים בנושא **פשוק-מקור אפריקני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  פשוק-מקור אפריקני באתר הרשימה האדומה של IUCN

| חסידתיים |
| --- |
| פשוק מקור | פשוק-מקור אסייתי • פשוק-מקור אפריקני |  |
| חסידה | חסידה שחורה • חסידה אבדימית • חסידה לבנת-גרון • חסידת סטורם • חסידת מגווארי • חסידה לבנה • חסידה מזרחית |
| חסידת אוכף | חסידת האוכף • חסידה שחורת-צוואר |
| יאבירו (סוג ומין יחיד) | יאבירו |
| מרבו | מרבו אפריקני • מרבו קטן • מרבו ענק |
| חסידן | חסידן מילקי • חסידן אפריקני • חסידן צבוע • חסידת עצים |
**סיימון קובני** (באירית: **Simon Coveney**; נולד ב-16 ביוני 1972) הוא פוליטיקאי אירי ממפלגת פינה גייל. משמש כיום כשר היזמות, המסחר והתעסוקה של אירלנד. שימש בעבר כשר החקלאות, המזון והים בין השנים 2011–2016, כשר השיכון, התכנון, השלטון הקהילתי והמקומי בין השנים 2016–2017, כטנשטה (סגן הטישך) בין 2017–2020, וכשר ההגנה ושר החוץ בשנים 2020 - 2022.

ביוגרפיה
--------

קובני נולד בקורק ב-16 ביוני 1972. אביו היה הפוליטיקאי יו קובני. דודו הוא הארכיבישוף פטריק קובני. הוא למד במכללת קלונגווס ווד במשך שש שנים, ולאחר מכן בקולג' האוניברסיטאי בקורק ובקולג' החקלאי של גורטין, לפני שהשלים תואר ראשון בחקלאות וניהול קרקעות במכללה המלכותית החקלאית, גלוסטרשייר.

ב-1998, בעקבות מותו הפתאומי של אביו מנפילה מצוק, התמודד קובני על מושבו בדאל אירן במסגרת מפלגת פינה גייל. הוא נבחר לדאל אירן ונודע כתומך נלהב של מנהיג המפלגה ג'ון ברוטון. ב-2001 הוא יצא במפתיע נגד ברוטון. צעד זה עודד בכירים נוספים במפלגה להתמרד כנגד ברוטון, ובפריימריז שנערכו לאחר מכן, הודח ברוטון והוחלף במייקל נונן. בעקבות כך, מינה נונן את קובני לסגן המצליף. בבחירות של 2002 הוא נבחר בפעם השנייה, וב-2004 נבחר לפרלמנט האירופי.

ב-2007 הוא חזר לאירלנד, נבחר שוב לדאל אירן ומונה לדובר בנושא תקשורת, אנרגיה ומשאבי טבע. ב-2010 הוא מונה לדובר המפלגה בנושא תחבורה. ב-9 במרץ 2011 הוא מונה לשר החקלאות, המזון והים. קובני עורר מחלוקת כאשר בספטמבר 2011, טס לאלג'יריה, במטוס ממשלתי בעלות של יותר מ-26,000 יורו כאשר היו טיסות זמינות בעלות של 16,331 אירו.

ב-11 ביולי 2014 מונה קובני לשר ההגנה במקום איימון גילמור. קובני קיבל את התפקיד מידי ראש הממשלה אנדה קני שהחזיק בתיק מאז התפטרותו של גילמור במאי של אותה שנה. ב-6 במאי 2016 הוא הועבר לתפקיד שר השיכון, התכנון, השלטון הקהילתי והמקומי. ביוני 2017, בעקבות התפטרותו של קני מתפקיד מנהיג המפלגה, התמודד קובני לתפקיד מנהיג המפלגה שהיה אמור לרשת את קני בתפקיד הטישך. הוא הפסיד לליאו ורדקר, אולם הגיע למקום השני בפריימריז ומונה לסגן מנהיג המפלגה. לאחר שוודקר הושבע כטישך, הוא מינה את קובני לשר החוץ. בתפקידו זה, הוא התנגד להצעת חוק לאסור על ייבוא סחורות מהתנחלויות.

ב-30 בנובמבר 2017 מונה קובני לתפקיד הטנשטה (סגן הטישך). ב-27 ביוני 2020 העביר קובני את תפקיד את הטנשטה לליאו ורדקר, ומונה לשר ההגנה בממשלתו מיהאל מרטין, תוך שהוא שומר על תפקיד שר החוץ. ב-13 באפריל 2022 הוא ביקר באוקראינה ונפגש בקייב עם שר החוץ האוקראיני דמיטרו קולבה ושר ההגנה אולקסי רזניקוב. יום למחרת הוא ביקר באתר טבח בוצ'ה. בכך הוא היה לשר החוץ הראשון מקרב המדינות החברות במועצת הביטחון של האומות המאוחדות שביקר באוקראינה לאחר הפלישה הרוסית לאוקראינה.

ב-20 במאי 2022 הוא החליף את לואיג'י די מאיו בתפקיד נשיא ועדת השרים של מועצת אירופה.

קישורים חיצוניים
----------------

ויקישיתוף מדיה וקבצים בנושא **סיימון קובני** בוויקישיתוף
* 

* אתר האינטרנט הרשמי של סיימון קובני (באנגלית)
* סיימון קובני, ברשת החברתית טוויטר

הערות שוליים
------------

1. ↑  Dublin’s Anti-Israel Boycott Bill: Bad for Ireland, Worse for the Palestinians, Terrible for Everyone
2. ↑  Coveney visits site of mass grave in 'devastated' Bucha
3. ↑  Simon Coveney in Kyiv: Minister taken by special forces to secret location for talks
4. ↑  Ukraine war: Coveney visits Kyiv to meet Ukrainian government

|  |  |
| --- | --- |
| בקרת זהויות עריכת הנתון בוויקינתונים | 
* GND: 1174077972
* VIAF: 315945547
* WorldCat: viaf-315945547

 |
המונח "אנג" מפנה לכאן. לערך העוסק בדמות בסדרה אווטאר, ראו אנג (דמות).
הצורה הקטנה ושתי הצורות הגדולות של האות אנג
**אֶנְג** (אות גדולה: Ŋ; אות קטנה: ŋ), או **אֶנְגְמַה**, היא אות באלפבית הלטיני המייצגת עיצור וילוני אפי (כמו ה"נג" בבייג'ינג או שאנגחאי) במספר שפות הנכתבות בעזרת אלפבית זה.

צורת האות
---------

טקסט מודפס משנת 1856 עם G הפוכה במקום ŋ
צורת האות הקטנה היא כמו n קטנה, בתוספת קרס מעוקל המתחבר לרגל הימנית, כמו באות g. לאות הגדולה יש שתי צורות: N גדולה בתוספת הוו המקובלת בשפות סאמי, והצורה הקטנה מוגדלת המקובלת בשפות אפריקאיות. בתקופות מוקדמות יותר, מאחר שלא היו במדפסות חותמות עבור האות, השתמשו ב-G הפוכה, או באטא (η) יוונית.
מנקודת מבט אחרת האות הגדולה נראית כמו האות העברית מם (מ).

שימוש
-----

לבד מהשימוש הבסיסי באות בשפות שונות ברחבי העולם, נעשה בה שימוש גם במספר שיטות תעתיק פונטיות, כמו האלפבית הפונטי הבינלאומי, האלפבית הפונטי האוראלי, ועוד.

קידוד
-----

האות מקודדת בתקן ISO 8859-4 כ־BD עבור האות הגדולה ו־BF עבור האות הקטנה. ביוניקוד האות הגדולה
מקודדת כ־U+014A והקטנה כ־U+014B.

ראו גם
------

* Ng (דיגרף)
* Ң ң
* Ҥ ҥ
* Ӈ ӈ

קישורים חיצוניים
----------------

ויקישיתוף מדיה וקבצים בנושא **Ŋ** בוויקישיתוף
**הדפסה דיגיטלית קרמית על זכוכית** היא פיתוח טכנולוגי, המאפשר הדפסה של תמונות, תבניות או טקסט על גבי זכוכית שטוחה וחלקה תוך שימוש בדיו קרמי. הדיו הקרמי עשוי מתרכובת של צבע פיגמנטי, אבקת זכוכית ומרכיב כוהלי.

לאחר ההדפסה על פני משטח הזכוכית, הזכוכית המודפסת מוכנסת לתנור לשם הטמעת הדיו הקרמי בתוך משטח הזכוכית והפיכתו לחלק אינטגרלי ממשטח הזכוכית.

הדפסה דיגיטלית קרמית על זכוכית פותחת בפנינו אפשרויות חדשות ושיפורים באופן הטיפול ועיצוב זכוכיות שטוחות כגון שליטה בדרגת שקיפות הזכוכית, אופן החלוקה וההחזר של האור, היכולת לחשב ולקבוע את מידת החום החודר לחלל החדר ואפילו הפחתה של היתקלויות ציפורים ואנשים בזכוכית.

היסטוריה
--------

בשונה מנייר או קנבס, זכוכית היא חומר שקוף אשר איננו סופג צבע, לפיכך, על מנת לבצע דפוס דיגיטלי על זכוכית היה צורך להתאים את הדפוס הדיגיטלי על מנת להתגבר על המכשולים אשר הציבה הזכוכית בפני הדפוס הדיגיטלי.
עד שנת 2007, שתי הדרכים המסורתיות להדפסה על זכוכית היו הדפסת UV על פני הזכוכית והדפסת סובלימציה. הדפסת סובלימציה, אשר פותחה בשנת 1930 היא הדפסה על נייר ודיו מתאימים אשר מועברים באמצעות חום אל פני הזכוכית.
מדפסות UV הופיעו לראשונה רק באמצע שנות ה-90. בשיטת הדפסה זאת דיו מודפס ישירות על הזכוכית ומיובש על פני הזכוכית בעזרת גלי אור אולטרה סגולים.

מכיוון שבשיטה זו הדיו מודפסת על פני הזכוכית ואינה מוחדרת לתוך הזכוכית כמו הדפסה קרמית, הדפסה זאת נחשבת לפחות עמידה בעיקר בתנאי חוץ.

תהליך ההדפסה
------------

הדפסה דיגיטלית קרמית על זכוכית מציבה מספר אתגרים אשר מוצאים מענה על ידי מספר פיתוחים טכנולוגיים. בדרגה העליונה, מדפסת להדפסה בפורמט רחב, דיו קרמי ותוכנה לעיצוב תמונות משולבים יחדיו באופן אינטגרלי כאשר כל חלק תורם את חלקו לתהליך ההדפסה.

לאחר ההדפסה על הזכוכית עם דיו קרמי, הזכוכית מולהטת על מנת ליצור היתוך בין הצבע הקרמי לזכוכית. בעקבות החום הרב בתהליך ההיתוך, קודם מתאדים חומרים אורגניים ומקשרי צבע, בשלב הבא מתבצעת ההתכה של פיגמנט הצבע בזכוכית ופיצוצים קטנים של חללים ורווחים בין חלקיקי הצבע והזכוכית שנסגרים ובשלב האחרון נוצרת שכבה חלקה בעלת התכונות והצבעים הרצויים.

תהליך היתוך מוצלח הוא כזה שבסופו מתקבל משטח זכוכית בעל עובי אחיד ללא בועיות ופיזור מדויק של הצבע בהתאם לדוגמה הרצויה.

ראו גם
------

* טכנולוגיית הדפוס
* צילום דיגיטלי
* הדפסה על קנבס

קישורים חיצוניים
----------------

* הדפסה דיגיטלית קרמית על זכוכית, תהליך הייצור ומאפייני ההדפסה, באתר themarker cafe
פירוש נוסף ערך זה עוסק במונח גאוגרפי. אם התכוונתם למשמעות אחרת, ראו דקוטה.
מיקומן של הדקוטות במפת ארצות הברית.
**הדקוטות** (באנגלית: **The Dakotas**) הוא מונח הכולל את המדינות דקוטה הצפונית ודקוטה הדרומית בארצות הברית. בעבר התייחס המונח לטריטוריית דקוטה והוא עודנו משמש לציון מורשת משותפת, תרבות, גאוגרפיה, פאונה, סוציולוגיה וכלכלה בקרב שתי המדינות. השם "דקוטה" מקורו בטיפּי סאפּה (Tipi Sapa), שבט אינדיאני שהסתעף משבט הסו.

אוכלוסייתן של שתי המדינות יחד מונה 1,459,227 נפש, ושטחן הכולל הוא 383,177 קמ"ר. שיעור צפיפות האוכלוסייה בדקוטות עומד על 3.8 תושבים לקמ"ר. 

מלבד היותן תת-אזור של רצועת הספר, הדקוטות משתייכות גם למדינות המערב התיכון וחלקן המערבי מהווה חלק מהערבות הגבוהות.

ערים ראשיות
-----------

* אברדין, דקוטה הדרומית.
* פיר, דקוטה הדרומית.
* רפיד סיטי, דקוטה הדרומית.
* סו פולס, דקוטה הצפונית.
* ביסמרק, דקוטה הצפונית.
* פארגו, דקוטה הצפונית.
* גרנד פורקס, דקוטה הצפונית.

קישורים חיצוניים
----------------

* מפה היסטורית של הדקוטות (באנגלית), באתר של ה-PBS.

הערות שוליים
------------

1. ↑  "Prairie Basin Wetlands of the Dakotas: A Community Profile, *USGS Northern Prairie Wildlife Research Center.*
2. ↑  "Wild Horses in Montana and the Dakotas", Retrieved 4/20/08.
3. ↑  "Time Passages, Genealogy of the Dakotas". Retrieved 4/20/08.
4. ↑  "Black Gold in the Dakotas", *Dakota Voice*. April 6, 2008. Retrieved 4/20/08.
**דְּבִיקוֹנִיִּים** (שם מדעי **Cottidae**) הם משפחת דגים ימיים מסדרת העקרבנונאים בה 8 סוגים. תפוצתם היא בימים הארקטים של האוקיינוס האטלנטי והאוקיינוס השקט.

מאפיינים
--------

אורך מינים נע בין 2 ל-50 סנטימטרים במין *Lethotremus awae*. הם בעלי גוף כדורי בעל צבעים עמומים כהים יחסית וגבשושיות בולטות על עורם, עם ראשים גדולים ולסתות בצורה כדורית בהם שיניים חרוטיות קטנות. המאפיין הידוע ביותר שלהם הוא כריות יניקה גדולות על גחונם וסנפירי החזה שלהם, איתם הם יכולים לאחוז ולהיצמד לדברים כמו סלעים.

דגים אלה יכולים לצלול עד עומק 1,700 מטרים, אך הם שחיינים גרועים עקב סנפיריהם הקצרים וצורתם המוזרה. הם מעדיפים להסתתר בין הסלעים או בבוץ ולהמתין לטרף כמו תולעים רב-זיפיות, רכיכות וסרטנאים שונים. חלק מהמינים הצוללים לעומק יכולים לשחות ולרדוף אחרי טרף כמו מדוזות או מסרקניות, אך גם הם צמודים יחסית לקרקעית. טורפים בולטים שלהם כוללים את הבקלה ודג הפחם.

דגים אלה משריצים ביצים המזכירות בטעמם את הקוויאר של דג החדקן.

סוגים
-----

* סוג ומין יחיד *Aptocyclus ventricosus*
* סוג ומין יחיד *Cyclopsis tentacularis*
* *Cyclopteropsis*
* סוג ומין יחיד *Cyclopterus lumpus*
* *Eumicrotremus*
* סוג ומין יחיד *Georgimarinus barbatus*
* *Lethotremus*
* *Microancathus*

קישורים חיצוניים
----------------

ויקישיתוף מדיה וקבצים בנושא **דביקוניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* דביקוניים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00561250

 |
מרשלים במרוץ פורמולה 1. הדגל הצהוב מורה על סכנה והשלט עם האותיות SC מסמן על נסיעה תחת מכונית הבטיחות
**מרשל** הוא תפקיד בעולם הספורט המוטורי. המרשלים דואגים לבטיחותם של המתחרים והקהל בעת קיום מרוצי מכוניות, מרוצי אופנועים וכדומה, הנערכים לרוב לאורך מסלול מפותל הכולל סכנות רבות. בנוסף, הם אחראים על קיום הנהלים במסלול ובמרוץ.

תפקידי המרשלים מתחלקים לשתי קבוצות עיקריות. במסלול עצמו דואגים המרשלים לסיוע פיזי בקיום המרוץ ומחוץ למסלול הם מסייעים בקיום תקנות המרוץ.

מחוץ למסלול
-----------

מרשלים אלו יושבים בדרך כלל במשרדי המסלול. בזמן המרוץ הם מבצעים רישום מלא של זמני המתחרים והניקוד, לעיתים בסיוע מערכת מחשב, ועוקבים אחר התקדמות המתמודדים בתחרות.

מרשלים נוספים עוסקים בכל הרישומים בטרם החל המרוץ. הם הראשונים שנפגשים עם הנהגים, העובדים והפקידים, ואחראים לאישורים השונים של התחרות מבחינת בטיחות ותקנות. 

לעיתים, עוסקים מרשלים ברישום עוצמות הקול כדי לוודא שאינן עוברות את הסף המותר במסלול מסוים. רכבי מרוץ נוטים להפיק עוצמות קול גבוהות עקב מערכות פליטה פתוחות ולכן עובדים אלו חמושים במכשירים אשר מודדים את עוצמת הקול ומוודאים כי עוצמת הקול במהלך המרוץ אינה חורגת מהמותר.

במסלול
------

המרשלים מוצבים בצידי המסלול בזמן סבבי האימונים והמרוץ. במקרה של תאונות או התנגשויות, הם דואגים לפינוי המסלול מעצמים המסכנים מתמודדים אחרים ועוזרים למעורבים בתאונה לחזור בזריזות לתחרות אם הדבר אפשרי. הם גם דואגים להכנת רכבי הביטחון וציוד החירום שיהיו נגישים ודרוכים לפעילות בהתרעה מיידית. למרשלים יש גם הכשרה למתן טיפול רפואי, כיבוי אש וטיפול ברכב.

תפקיד נוסף במהלך המרוץ הוא העברת מסרים למתחרים על ידי דגלים, ושלטים. הודעה על מספר הסיבובים שנותרו, על שינויים שמתחוללים בתחרות ועוד מידע רלוונטי למתחרים.

מרשלים העובדים במסגרת חברה, מקבלים את כל הציוד הנדרש לעבודה זו. ואילו המתנדבים לתפקיד, לרוב יאלצו להוציא מכיסם כסף, עבור רכישת ציוד מתאים.

מרשלים על המסלול נאלצים לבצע את עבודתם גם במצבי מזג האוויר קשים כגון קור עז וגשם. בליגות המרוצים העליונות הם לבושים בדרך כלל בסרבלים, לרוב בצבע לבן או כתום, מבד המעכב התפשטות להבת אש. צבעים אלו נבחרו כדי שהנהגים יזהו את המרשלים, ואת הדגלים המתנוססים בקלות. כמו כן, הם מצוידים בנעלי הליכה או נעלי בטיחות, מכיוון שרוב עבודתם נעשית בהליכה או עמידה. הם מצוידים בכפפות רתכים, שעמידות בטמפרטורות גבוהות, למקרים שבהם הם צריכים לדחוף רכב חם, או לנקות את המסלול משברי רכב לוהטים. הדגלנים יכולים להצטייד בכפפות להגנה על הידיים מפני הקור.

המרשלים אף מצוידים באביזרים נוספים כמו משרוקית למשיכת תשומת הלב, וסכינים וחבלים, בין היתר לחילוץ הנהגים ומשיכת הרכבים מהמסלול.

קישורים חיצוניים
----------------

ויקישיתוף מדיה וקבצים בנושא **מרשלים** בוויקישיתוף
**מושבת תיקון** (ברוסית, "Исправительная колония" ובראשי תיבות מקובלים, "ИК") הוא סוג של מתקן כליאה הנפוץ ברוסיה ובכמה ממדינות ברית המועצות לשעבר. מושבות כאלה משלבות מתקן עונשין עם עבודות חובה. מערכת מושבות העונשין מקורה בשנת 1929 בהקמת מחנות העבודה של הגולאג. לאחר 1953, מושבות התיקון בברית המועצות התפתחו כתחליף למערכת מחנות העבודה של סטלין.

ברית המועצות
------------

בשנים האחרונות של ברית המועצות, פעילות מושבות התיקון עוגנה בסעיף 11 לחוק העבודה המתקנת והיו מיועדות לאסירים מבוגרים (16 שנים ומעלה). המושבות סווגו לפי משטר החומרה: מושבות בעלות משטר רגיל, מושבות מחוזקות, מושבות קפדניות ומושבות מיוחדות (колонии общего, усиленного, строгого, особого режимов, колонии-пое). לאסירות סווגו רק רק מחנות רגילים ומחמירים.

מושבות התיקון היו מוסדות שהוצגו בשנות השישים לאסירים עם התנהגות טובה ששירתו לפחות חצי מתקופת המאסר והיו זכאים לשחרור מוקדם. האסירים חיים ללא שמירה אך תחת תצפית ומותר להם לנוע באופן חופשי יחסית ואף לנהל חיי משפחה.

רוסיה
-----

מבין ארבעת סוגי המתקנים של מערכת הכלא ברוסיה, מושבת תיקון היא הנפוצה ביותר, עם 760 מוסדות כאלה נכון לשנת 2004. בשנת 2012 דיווח שירות בתי הסוהר הפדרלי הרוסי כי 585,000 אסירים מרצים עונשים במושבות התיקון, מספר הגבוה יותר מ-260,000 האסירים שהוחזקו במתקני מאסר סגורים.

משטרי מושבות התיקון מסווגים כחמורים / מיוחדים מאוד, קפדניים, רגילים ופתוחים, תלוי בחומרת העונש שהוטלה על אסיר. כאשר אינם במנותק, אסירים נדרשים להשתתף בעבודות שונות, באזורי הייצור של המושבות, בהם האסירים מרוויחים שכר שמשולם למושבה לצורך אחזקתה.

המושבה מאורגנת באופן כזה שהנהלת הכלא ממנה אחראי לתפקיד שמירת הסדר וקשר עם הנהלת הכלא. הממונה נתמך על ידי ועדי אסירים שונים האחראים על בריאות ובטיחות, ניקיון, חסכון באנרגיה וכן ייעוץ פסיכולוגי לאסירים. לאסירות מאורגנת פעילות תרבותיות וחברתית, כולל תחרויות יופי שנתיות (המכונות בשמות כמו "מיס המושבה" ו"מיס האישיות").

ארגוני זכויות אדם מתחו ביקורת על תנאי זכויות האדם הירודים במושבות הכלא הרוסיות. אסירים רבים אינם רואים את משפחותיהם במשך עשרות שנים.

ראו גם
------

* מושבת עונשין

הערות שוליים
------------

1. ↑  *Encyclopedia of Soviet Law* (1985) מסת"ב 90-247-3075-9, section "Penitentiary Institutions"
2. ↑  
Utechin, S. V. (1961). "Corrective Labour Colonies". *A Concise Encyclopaedia of Russia*. Part 146 of Dutton paperback. E.P. Dutton & Company. p. 136. נבדק ב-2015-07-20. Corrective Labour Colonies, one of the main types of detention place since 1929.
3. ↑  
11 июля 1929 г.: постановление Совета народных комиссаров СССР «Об использовании труда уголовно-заключенных» [Act of the Soviet of Peoples' Commissars of the USSR "Concerning the use of the labor of criminal prisoners", 11 July 1929]
4. ↑  *Encyclopedia of Soviet Law* (1985) מסת"ב 90-247-3075-9ISBN 90-247-3075-9, section "Penitentiary Institutions"
5. 1 2  Roth 2006, p. 231.
6. 1 2  Olga Kapustina, Everyday life in a Russian penal colony, Deutsche Welle (October 2, 2013).
7. 1 2  Pallot, Judith (23 באוקטובר 2012). "How will the Pussy Riot band members fare in Russia's 'harshest prisons'?". *The Guardian*. `{{cite news}}`:  (עזרה)
8. ↑  מקס לוריא וגיא מולדבסקי, "המטרה - לתת לאסיר תחושה של חיית אדם": הצצה לבתי הכלא ברוסיה, באתר ynet, 14 באוקטובר 2019
9. ↑  "BBC Four - Storyville, Russia's Toughest Prison: The Condemned". *BBC*.
החותם של מושבת פלימות, עוצב בשנת 1629, היה בשימוש מחוז פלימות עד 1932, בשימוש העיר פלימות עד היום
חג ההודיה הראשון בפלימות, ג'ני אוגוסטה בראונסקומב, 1914
**מושבת פלימות'** (באנגלית: **Plymouth Colony**, לפעמים ניו פלימות', או מושבת מפרץ פלימות') הייתה מיזם קולוניאלי אנגלי בצפון אמריקה בין השנים 1620–1691. היישוב הראשון של מושבת פלימות היה בניו פלימות, מיקום שנסקר בעבר ושמו ניתן על ידי קפטן ג'ון סמית. היישוב, ששימש כעיר הבירה של המושבה, הוא כיום העיר המודרנית פלימות'. בשיאה כבשה מושבת פלימות את רוב החלק הדרום-מזרחי של המדינה המודרנית מסצ'וסטס.

המושבה נוסדה על ידי קבוצה של בדלנים אנגליקנים, שמאוחר יותר כונו **עולי הרגל**, מושבת פלימות הייתה, יחד עם ג'יימסטאון, וירג'יניה, אחת מהמושבות הראשונות המוצלחות שהוקמה על ידי אנגלים בצפון אמריקה וישוב הקבע המשמעותי הראשון באזור ניו אינגלנד. בעזרת סקוואנטו, יליד שבט אינדיאני, הייתה המושבה מסוגלת לבסס הסכם עם צ'יף מסאסויט כדי להבטיח את הצלחת המושבה. הסכמים אלו שיחקו תפקיד מרכזי במלחמת המלך פיליפ, אחת מהמלחמות המוקדמות ביותר ממלחמות האינדיאנים. סופו של דבר, המושבה מוזגה עם מושבת מפרץ מסצ'וסטס ושטחים אחרים ב-1691 כדי ליצור את מחוז מפרץ מסצ'וסטס.

למרות ההיסטוריה הקצרה יחסית של המושבה, יש לפלימות מקום מיוחד בהיסטוריה האמריקנית. שלא כמו רבים ממתיישבי ג'יימסטאון, חלק משמעותי מאזרחי פלימות נמלטו מחמת רדיפה דתית וחיפוש מקום שיאפשר להם להתנהג כראות עיניהם. המערכות החברתיות והמשפטיות של המושבה היו קשורות קשר הדוק לאמונתם הדתית, וכן למנהג האנגלי. רבים מהאנשים והאירועים סביב מושבת פלימות' הפכו לחלק מהפולקלור האמריקאי, כולל המסורת הצפון האמריקאית הידועה כחג ההודיה ומצבת סלע פלימות'.

ראו גם
------

* סקוואנטו
* הקולוניזציה האירופית של אמריקה

קישורים חיצוניים
----------------

ויקישיתוף מדיה וקבצים בנושא **מושבת פלימות'** בוויקישיתוף
* מסצ'וסטס, היסטוריה, 1620-1691, ניו פלימות, דף שער בספרייה הלאומית
* מושבת פלימות', באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007555774405171
* LCCN: sh85081926

 |
"**אוּרי מוּרי**" היה קומיקס שיצר אריה נבון בעזרת לאה גולדברג והתפרסם באופן לא רציף בשנים 1934–1967 בעיתון "דבר לילדים".

נבון, הקריקטוריסט של העיתון "דבר", הציע לעורך המוסף לילדים של העיתון, יצחק יציב, ליצור קומיקס לילדים. "אורי מורי" הופיע לראשונה כרצועת קומיקס במוסף לילדים של "דבר", שנה ד, גיליון ג (לט) (30 בנובמבר 1934, כ"ג בכסלו תרצ"ה). לאחר שלוש רצועות, נסע נבון להשתלם בצרפת. כשחזר נבון ב-1937 החל לעבוד בשיתוף פעולה עם לאה גולדברג, שהייתה אז סגנית עורך המוסף שהפך ב-1936 לשבועון – "דבר לילדים". בין עבודותיהם המשותפות היה "אורי מורי", שהופיע מדי שבוע בדף האחרון של "דבר לילדים" – נבון יצר את סדרת האיורים, וגולדברג חיברה לפיהם סיפור מחורז. לימים סיפר נבון:

ביום רביעי, בדרך כלל, הייתי מחפש בית-קפה לשבת בו. [...] חשבתי על נושא לקאריקאטורה הפוליטית. כשגמרתי לצייר אותה - הפניתי לאורי-מורי. וזה היה מעין קינוח, שעשוע. ציירתי סיפור, בדיחה, תעלול והבאתי אותו ללאה שנהגה לשבת אחר הצהרים בקפה 'הרלינגר' ברחוב בן-יהודה. היא הייתה נועצת סיגריה בתוך פומית ארוכה, מציתה אותה, מעלה כמה טבעות עשן וברגע מוסיפה חרוזים לציורים. היא הייתה 'קלת חרוז'.
במשך הזמן תפס נבון את מקומה של גולדברג ככותבת, כשהוא מוותר על שימוש בחרוזים. בשנים 1948–1951 פורסמו עלילות נוספות של אורי מורי בגיליונות "דבר לילדים". בשנת 1967 הופיעה דמותו של אורי מורי בפעם האחרונה, בציור בודד, ובו תואר כטייס הטס לחלל. נבון מיקם חלק מסיפורי העלילה בנוף מדברי שומם ומיעט בהצגת דמויות של מבוגרים.

"אורי מורי" תואר כדמות ילד החובש כובע מצחייה ולבוש מכנס קצר. משתי רצועות הקומיקס הראשונות – הראשונה, הפותחת במילים: "פנו דרך! אורי-מורי בא לָאָרץ", ומציגה את אורי-מורי והוריו עושים את דרכם עם מזוודותיהם מהנמל; והשנייה, שכותרת המשנה שלה היא "הרפתקאותיו הראשונות בארץ" – עולה שהוא לא נולד בארץ ישראל אלא עלה אליה (כמו יוצרו, נבון, שעלה לארץ עם משפחתו באונייה "רוסלאן" בגיל 10). ואולם מעת הגיעו היה ל"צבר" לכל דבר.
במשך השנים התפתחה דמותו של אורי מורי, על ידי קישורו למדינת ישראל הצעירה, שהוא הוצג כסמלה.
הסדרה נחשבת לאחת מן החשובות שנוצרו במדיום זה בשנות ה-30 בארץ ישראל, בכך שביססה את הזיהוי בין הילד הארצישראלי לבין ה"צבר".

קישורים חיצוניים
----------------

* אלי אשד (מחקר וכתיבה), צחי פרבר (עורך), גלית גאון (אוצרת), **קומיקס עברי. פרק א: השנים הראשונות, 1935–1975**, חולון: המוזיאון הישראלי לקריקטורה וקומיקס, תשס"ח 2008, בפרט עמ' 6, עמ' 12–15
* אלי אשד, הרב נבון: על אמן הקריקטורות והקומיקס העברי הראשון (אורכב 02.08.2014 בארכיון Wayback Machine), באתר "קולמוסנט"
* אורי-מורי חוזר, מעריב, 6 בינואר 1984

הקומיקס עצמו:

* אורי-מורי: הלו!, דבר, 30 בנובמבר 1934 (רצועת הקומיקס הראשונה)
* אורי מורי: (הרפתקאותיו הראשונות בארץ), דבר, 18 בינואר 1935 (רצועת הקומיקס השנייה)

הערות שוליים
------------

1. ↑  הופעתו הראשונה של אורי-מורי במוסף לילדים של עיתון דבר (30 בנובמבר 1934) באתר הספרייה הלאומית
2. ↑  אורי-מורי חוזר, מעריב, 6 בינואר 1984.
3. ↑  אלי אשד, הקומיקס העברי המקורי הראשון?, בבלוג "המולטי יקום של אלי אשד", 1 במאי 2008
4. ↑  אלי אשד (מחקר וכתיבה), צחי פרבר (עורך), גלית גאון (אוצרת), **קומיקס עברי. פרק א: השנים הראשונות, 1935–1975**, חולון: המוזיאון הישראלי לקריקטורה וקומיקס, תשס"ח 2008, עמ' 12–15.
**אבל קירוי** (**Abel Kirui**; נולד ב-4 ביוני 1982) הוא אתלט קנייתי.הוא סגן-אלוף האולימפי (לונדון 2012) ופעמיים ברציפות אלוף העולם (ברלין 2009 וטגו 2011) בריצת מרתון.

ביוגרפיה
--------

קירוי השתתף לראשונה במרתון ברלין בשנת 2006 כנותן קצב אך לבסוף סיים את הריצה במקום התשיעי. שנה לאחר מכן, במרתון ברלין שנערך ב-30 בספטמבר 2007 הוא סיים במקום שני בשיא אישי חדש של 2:06:51 שעות, אחרי היילה גבריסלאסי מאתיופיה שקבע שיא עולם חדש של 2:04:26 שעות. אותה שנה הוא זכה בחצי מרתון בפאדרבורן שבגרמניה. שנה לאחר מכן, ניצח במרתון וינה בשיא תחרות חדש של 2:07:38 שעות.

קירוי קבע את שיאו האישי במרתון רוטרדם ב-2009, כשסיים שלישי בזמן של 2:05:04 שעות - התוצאה השישית בטיבה בכל הזמנים.

### אלוף עולם

באליפות העולם באתלטיקה שנערכה בברלין, גרמניה בשנת 2009 זכה קירוי במדליית זהב בריצת מרתון בשיא תחרות חדש של 2:06:54 שעות, לפני בן ארצו עמנואל קיפצ'ירצ'יר (2:07.48 שעות) וטסגאי קבדה מאתיופיה (2:08.35 שעות). 

באליפות העולם באתלטיקה שנערכה בטגו, דרום קוריאה בשנת 2011 זכה קירוי בפעם השנייה ברציפות במדליית זהב בריצת מרתון בתוצאה של 2:07:38 שעות, לפני בן ארצו וינסנט קיפרוטו (2:10:06 שעות) ופאיסה לילסה מאתיופיה (2:10:32 שעות).

### מדליית כסף אולימפית

באולימפיאדת לונדון (2012) זכה קירוי במדליית כסף בריצת מרתון בתוצאה של 2:08:27 שעות, אחרי סטיבן קיפרוטיץ' מאוגנדה (2:08:01 שעות) ולפני בן ארצו וילסון קיפסנג קיפרוטיץ' (2:09:37 שעות).

שיאים אישיים
------------

* ריצת 10000 מטר: 28:16.86 דקות (2008)
* חצי מרתון: 1:00:11 שעות (2007)
* ריצת מרתון: 2:05:04 שעות (2009)

קישורים חיצוניים
----------------

ויקישיתוף מדיה וקבצים בנושא **אבל קירוי** בוויקישיתוף

* אבל קירוי, באתר הוועד האולימפי הבין-לאומי
* אבל קירוי, באתר olympedia.org
* אבל קירוי, באתר התאחדות האתלטיקה הבין-לאומית
* אבל קירוי, באתר ליגת היהלום
* אבל קירוי, באתר Track and Field (גברים)

| אלופי עולם באתלטיקה – ריצת מרתון (גברים) |
| --- |
| 

|  |  |
| --- | --- |
| 1983: רוברט דה קסטלה אוסטרליהאוסטרליה • 1987: דאגלס ואקיאיהורי קניהקניה • 1991: הירומי טניגוצי יפןיפן • 1993: מרק פלצ'ס ארצות הבריתארצות הברית • 1995: מרטין פיס ספרדספרד • 1997: אבל אנטון ספרדספרד • 1999: אבל אנטון ספרדספרד • 2001: גזאהגנה אברה אתיופיהאתיופיה • 2003: ג'וואד עריב מרוקומרוקו • 2005: ג'וואד עריב מרוקומרוקו • 2007: לוק קיבט קניהקניה • 2009: אבל קירוי קניהקניה • 2011: אבל קירוי קניהקניה • 2013: סטיבן קיפרוטיץ' אוגנדהאוגנדה • 2015: גירמיי גבריסלסי אריתריאהאריתריאה • 2017: ג'פרי קיפקוריר קירוי קניהקניה • 2019: לליסה דסיסה אתיופיהאתיופיה • 2022: טמיראט טולה אתיופיהאתיופיה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 210671

 |
**סקלזיה** (שם מדעי: ***Scalesia***) הוא סוג צמח ממשפחת המורכבים האנדמי לאיי גלאפגוס. הוא קרוב רחוק של החמנית (מהשבט Heliantheae), אך מראהו מזכיר עץ גבוה. הצמח נחקר ותואר בידי החוקר הסקוטי ג'ורג' ארנוט וולקר-ארנוט (George Arnott Walker-Arnott) שגם נתן לו את השם המדעי. שמו המדעי נקרא על שם החוקר ויליאם סטבלס (William Alexander Stables), אך אוית בצורה שגויה כ-"Scales" במקום "Stables".

צמח זה הדומה לעץ ויכול להגיע לגובה 15–20 מטר אצל המין *Scalesia pedunculata*, בעל גבעול רך יחסית[ ואורח חייו מזכיר מיני חזרן מסוימים שגדלים יחדיו ומתים באותו זמן, לאחר שייצרו זרעים. צמח גדול זה מצוי בגבהים בין 400 ל-700 מטרים מעל פני הים באיים: סנטה קרוס, סן קריסטובל, סנטיאגו ופלוראנה. כדי להתמודד עם החום הוא פיתח יחסים עם חזזית הצומחת עליו ומכסה אותו מהחום בעת שרב.

מינים
-----

בסוג זה ישנם 15 מינים:

* *Scalesia affinis*
* *Scalesia aspera*
* *Scalesia atractyloides*
* *Scalesia baurii*
* *Scalesia cordata*
* *Scalesia crockeri*
* *Scalesia divisa*
* *Scalesia gordilloi*
* *Scalesia helleri*
* *Scalesia incisa*
* *Scalesia microcephala*
* *Scalesia pedunculata*
* *Scalesia retroflexa*
* *Scalesia stewartii*
* *Scalesia villosa*

קישורים חיצוניים
----------------

ויקישיתוף מדיה וקבצים בנושא **סקלזיה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* NCBI
* GBIF
* IPNI
* Tropicos
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558469505171

 |
שחזור של קראנוג הבנוי על קורות עץ באגם לוך טאי, פרת' וקינרוס, סקוטלנד.
קראנוג באגם ססיג, דניגול, אירלנד
**קראנוג** (באירית: **crannóg**; בסקוטית גאלית: **crannag**) הוא אי מלאכותי ששימש להתיישבות ממוגנת ואפיין את העמים הגאלים ברחבי אירלנד, ויילס וסקוטלנד.

קראנוגים הוקמו בגופי מים, לרוב אגמים או שפכי נהר, בצמוד לגדת המים או לא רחוק ממנה. הם הורכבו מטבעת קורות עץ שהוכנסו לקרקעית המים ולרוב שטח הפנים מולא באבנים, חימר או אדמה עד שעבר את פני המים ונוצר למעשה אי מלאכותי. בין הקראנוג לגדת המים נבנה גשר עץ או שהגישה אליו הייתה באמצעות כלי שיט, ברוב המקרים הוקמה חומת עץ שביב הקראנוג מה שהקנה לו הגנה נוספת והפך אותו למעשה ליישוב מבוצר עם נקודת גישה אחת. באופן טיפוסי קראנוגים היו בקוטר של בין 10 ל-30 מטר ומבין האתרים השונים שנחפרו נמצאו עדויות לשימושים שונים, כולל יישוב מבוצר, אחוזה ואף חווה.

ההערכה כיום היא שקיימים כ-1,200 קראנוגים ברחבי אירלנד ובין 350 ל-500 קראנוגים ברחבי סקוטלנד. בויילס התגלה רק קראנוג אחד שנבנה על ידי בנאים מאירלנד כבירת ממלכת ברכיניוג, בעוד שבאנגליה התגלו מספר איים מלאכותיים ששימשו להתיישבות ולפעמים נחשבים גם הם קראנוגים, אך לא חולקים רבים מהמאפיינים ולרוב גדולים בהרבה מהקראנוגים הטיפוסיים. 

הקראנוגים הראשונים מתוארכים להתקופה הנאוליתית, סביב 3500 לפנה"ס (תיארוך פחמן-14 של בין 3380 ל-3680 לפנה"ס), כאשר איילין דומנהיל (Eilean Dòmhnuill) ואתר נוסף בלוך בוגסטייל באיים ההברידיים נחשבים לקדומים ביותר שנתגלו. בעוד שישנם מספר קראנוגים שהמשיכו לשמש להתיישבות אל תוך המאה ה-17, נראה שהשיא בשימוש בקראנוגים היה סביב תקופת הברזל (בין 800 לפנה"ס לעד 500 לספירה).

דוגמאות לקראנוגים
-----------------

* איילין דומנהיל בלוך אולבט, סקוטלנדאיילין דומנהיל בלוך אולבט, סקוטלנד
* הקראנוג בלוך בורדסטיל, סקוטלנדהקראנוג בלוך בורדסטיל, סקוטלנד
* הקראנוג באגם ל'אנגורס, ויילסהקראנוג באגם ל'אנגורס, ויילס
* קראנוג באי אכיל, אירלנדקראנוג באי אכיל, אירלנד
* קראנוג בלוך אכילטי, סקוטלנדקראנוג בלוך אכילטי, סקוטלנד
* קראנוג בלוך קרנסרי, סקוטלנדקראנוג בלוך קרנסרי, סקוטלנד

ראו גם
------

* בית עגול

קישורים חיצוניים
----------------

ויקישיתוף מדיה וקבצים בנושא **קראנוג** בוויקישיתוף
* קראנוג, באתר אנציקלופדיה בריטניקה (באנגלית)
אין לבלבל עם אין לבלבל ערך זה עם הערך "דוד מנחם".
אין תמונה חופשיתאין תמונה חופשית
**מנחם דוד** (נולד ב-1934) הוא רופא נשים, לשעבר מנהל בית חולים הקריה ומנהל החטיבה המיילדותית-גינקולוגית של מרכז רפואי תל אביב.

ביוגרפיה
--------

דוד נולד בסלובקיה (אז צ'כוסלובקיה) ועלה לארץ בשנת 1949. את לימודי התיכון עשה בגימנסיה העברית הרצליה. לאחר שרות בצה"ל למד רפואה באוניברסיטה העברית בירושלים אותה סיים בשנת 1961.

התמחה ברפואת נשים ולידה בבית חולים הקריה בתל אביב במחלקתו של נדב סופרמן ובמקביל סיים לימודי תעודה ומינהל רפואי בכיר. שימש ממלא מקום מנהל מחלקת נשים משנת 1969 בעקבות מותו הפתאומי של מנהל המחלקה נדב סופרמן. תקן המחלקה נקבע ל -73 מיטות (50 יולדות ו-23 גינקולוגיות). המחלקה ביצעה תורנות של 24 שעות כל יומיים, עם 23 לידות ביממה בממוצע. בשנים 1975-1969 היה מרכז החוג לגינקולוגיה ומיילדות בפקולטה לרפואה ע"ש סאקלר אוניברסיטת תל אביב. ניהל את בית היולדות הקריה משנת 1972 ועד לסגירתו.

משנת 1976 כיהן בתפקיד מנהל מחלקה קבוע ומונה לפרופסור חבר קליני בשנת 1981.

היה ממקימי היחידה להפריית מבחנה בבית החולים הקריה וניהל אותה בפועל בשנים 1987-1985. היה האחראי, יחד עם פרופ' יוסי לסינג, למעבר בית חולים ליולדות למיקומו הנוכחי במתחם המרכז הרפואי תל אביב.

הערות שוליים
------------

1. ↑  מרכז רפואי עירוני ממשלתי - ספר השנה 1971-1972,(ביה"ח ע"ש איכילוב, ביה"ח "הדסה", בית היולדות ע"ש אשרמן), הוצאת המחלקה ליחסי ציבור של בתי החולים העיריונים-ממשלתיים, העורך : אריה תורג'מן, עמוד 89-93